ming030890/wiki-yue-high-quality huggingface dataset:
太空人

太空人係「上過太空、駕駛、管理、維修太空船，做過科學實驗、生產加工或者從事軍事任務嘅工作人員」[未記出處或冇根據]。

香港詞彙
嚮1997年之後，香港太空人係太太嚮外地，夫婦溝通依賴長途電話嘅男人。
太空侵略者

太空侵略者（英文：Space Invaders）係TAITO喺1978年發布嘅一款射擊遊戲。
太空侵略者入侵

太空侵略者入侵（英語：Space Raiders），係由TAITO開發嘅射擊遊戲，2002年推出。
太監

太監係中國古代官名（成日同「大監」混淆，但兩者係唔同意思），最早出現喺北魏，係作為女官稱號。唐朝嗰時係外朝官職大監嘅別稱。宋朝係高級女官職稱，遼朝係政府高級職位嘅名。到咗明朝時，由於太監職位成日都係由宦官擔任，於是「太監」就變咗高級宦官嘅稱呼，到清朝，宦官全部都叫做太監，之後先變成宦官統稱。1912年清朝覆滅之後太監先開始消失。

歷史
太監呢個名係喺北魏開始出現，孝文帝置女官管理內事，其中就有「大監」一職，喺作司之下，女侍中之上，而古人又成日將「大」與「太」撈亂用，所以「大監」可能就係太監，例如喺北齊，宮女出身嘅穆黃花（字舍利）畀北齊後主高緯臨幸之後就畀人叫做「舍利太監」。
唐代外朝官職中有大監，亦都寫做太監。
「太監」作為正式官名嘅記載係喺宋代，孫逢吉嘅《職官分紀》記載，宋太宗喺內廷置內官（女官），有尚宮同太監，一齊負責內省事務，又改內省為做尚書內省，尚書、太監都叫尚書。呢度嘅太監係高級女官職稱，亦寫成大監。亦都有其他官署設有太監官職。
喺遼代，太監係南面官入面嘅太府監、少府監、秘書監、將作監、都水監等等官署嘅主官，下面有少監、監丞。
喺元代，藝文監、典用監、典醫監、典牧監、甄用監、太府監、度支監、利用監、中尚監、章佩監、經正監、秘書監等等嘅官署都設有太監官職，地位低過位次各監嘅卿或者太卿。
明代宮中設二十四衙門，入面設有十二監、四司、八局，每一個都專設一個掌印太監負責提領，其中十二監中嘅內官監、御用監、四司、八局、內府供用庫、提督東廠等，每一個都設一個掌印太監。部份機構例如司禮監除咗掌印太監之外，重有提督太監、秉筆太監、隨堂太監；提督京營除咗掌印太監之外重有坐營太监。由於呢啲太監成日由宦官出任，於是後來「太監」就變咗高級宦官嘅稱呼。但係明代並無規定太監職位一定要由宦官出任。
到清朝，宦官全部都叫太監，太監一詞先完全等如宦官。
北原沙彌香

北原沙彌香 ，係日本嘅一個女藝人同埋配音員。
北原佳奈

北原佳奈（1988年12月17號—）係日本足球員，踢後衞，曾經喺2013～2015年間為日本女子足球代表隊出場9次。佢代表日本參加過2015年FIFA女子世界盃。
北原健二

北原健二（1976年5月10號—）係日本足球員，司職中場，效力過大宮松鼠，及水戶蜀葵。
北原毅之

北原毅之（1990年10月18號—）係日本足球員，司職中場，效力過SC相模原。
北原知奈

北原知奈 ，係日本嘅一個女藝人同埋配音員。
北原大獎

北原大獎（1994年4月4號—）係日本足球員，司職前鋒，效力YSCC橫濱。
北口晃

北口晃（1935年3月8號—）係日本足球員，司職前鋒，曾經喺1958～1959年間爲日本足球代表隊出場10次，入咗1球，重參加過1956年夏季奧林匹克運動會。
太和邨

太和邨（Tai Wo Estate）係香港大埔頭一條公共屋邨，1989年落成，全邨有九棟樓。邨中間有太和商場，為領匯甲級商場。全邨畀港鐵太和站分成兩邊。

地理
太和邨響大埔新市鎮西側，林村河北岸一笪平地之上。佢因為好近一河之隔嘅太和市而名，而邨中央新起嘅火車站，亦名為太和站。條邨畀林村河，汀角路，同大埔太和路包圍。個範圍除咗太和邨，西側有寶雅苑三棟樓，幾間中小學，社區中心，同政府合署，油站等。
太和邨過河，東南係太和市，南係錦山，西係錦石同石鼓壟。西面過太和路係大埔頭水圍，而東北係大埔舊墟。

史
未有太和邨之時，笪地原本係好近林村河口，而林村河穿過塊地。一直以來，呢帶都係田來。而佢東北，係近岸嘅太埔墟。南面過河，係新啲嘅太和市。英國1898年入主新界之後，1900年代起九廣鐵路同大埔公路，兩者都穿過呢笪地。
後尾大埔由墟市發展成市鎮，大埔公路響大埔市區呢段，亦改名廣福道。之後大埔響香港政府規劃之下，變成大埔新市鎮，一方面大幅填海，另一方面改變河道，同時道路網路亦大幅改變。
太和邨係同寶雅苑一齊起，整體係同一規劃。建邨之時，廣福道唔再駁去大埔公路，過河行車嘅廣福橋亦拆走，另建同名嘅行人橋。到咗1989年，太和邨同寶雅苑全部落成。九廣鐵路加一個太和站，取代太和市隔籬嘅舊大埔墟火車站。
2000年，香港政府推出租者置其屋計劃（第三期），將屋賣畀所屬租戶。無耐，每棟樓都有自己業主立案法團。

樓
太和邨一共有九棟樓，全部1989年起好，其中愛和樓，安和樓同亨和樓都係新長型。而福和樓，喜和樓，居和樓，麗和樓，新和樓同翠和樓都係Y3型。愛和，安和以及喜和三棟樓，都同太和商場（太和廣場）相連。
太和縣

太和係中國安徽阜陽一個縣，總面積1820平方公里，人口148萬。
太和街

太和街（英文：Tai Wo Street），係香港一條街道，都係一個露天傳統街市一部分，喺香港島灣仔。太和街北端連接莊士敦道，南端連接交加街同灣仔道交界，同三角街同石水渠街平行。
太和街係區內嘅露天濕貨市場，名叫灣仔街市，有好多個賣生肉、海鮮同蔬菜嘅攤檔同舖頭。
太和廣場

太和廣場（Tai Wo Plaza，又叫做Tai Wo Shopping Centre），2010年之前叫太和商場，係響香港新界大埔太和邨入面嘅商場。購物中心響1989年起好，原本係房屋署物業，而家係領展管嘅購物中心。
太和廣場響東鐵綫太和站隔籬，曾經響1990年代中翻新過。
太和廣場四層樓高，商用面積有13,200平方米咁大，有127間舖頭同80個街市檔。
太和廣場係領展幾個重點發展商場嘅其中一個[未記出處或冇根據]，領展引入大型連鎖店（例如豐澤電器）去提升競爭力。由2007年中開始，領展（嗰陣時叫領匯）將太和廣場再翻新過。
安省科技大學

安省科技大學（英文：Ontario Tech University，簡稱 Ontario Tech；正式全名:註 University of Ontario Institute of Technology，簡稱 UOIT，法文：Institut universitaire de technologie de l’Ontario，簡稱 IUTO:156，意思係 ｢安省科技大學｣）係加拿大安大略省奧沙華市嘅一間公立大學，2002年省議會立法成立:157，2003年9月4號第一批學生入讀。
呢間大學有兩個校區，一個喺奧沙華市北部，一個喺奧沙華市嘅市中心。北便嗰個係原本嘅校區，同杜林學院（Durham College）共用，2008年開始喺市中心建立校區；由一個校區去第個，搭巴士大約要25至30分鐘。

名
設立呢間大學係想要整間 ｢加拿大嘅麻省理工學院｣（英文：MIT of the North）出嚟，所以最初係想叫 OIT（安省理工學院），但係喺加拿大如果大學名冇 ｢大學｣ 呢個字，一般人唔會當佢係大學，所以草草加咗 ｢大學｣ 兩個字落去，OIT 同 UOIT 畀省議會任揀，最後㨂咗嘅係 UOIT 嘅版本。
所以大學最初係用簡稱 UOIT 嘅英文正式全名。但係個名冇唔少問題；除咗一早已經知英文全名太長之外，後來發現個簡稱又好易講錯，個簡稱喺英文好易同多倫多大學（英文：UofT）搞亂，喺加拿大，｢Institute of Technology｣ 聽落亦唔似大學，所以喺2007至08年期間同喺2018年都考慮過轉名，結果，2019年3月27號正式採用新名，但係新名只係 ｢品牌名｣，法定正式名稱冇變。
雖然英文名改咗，但係新名同舊名完全一樣意思，冇影響中文譯名。
安睦街

安睦街（英文：On Muk Street）係香港新界沙田區石門一條路，走線呈V形，東接安耀街、安明街交界，跟住先向南行，再向西北行，西面係掘頭路，近住鄉議局大樓。
安省註冊平面設計師協會

安省註冊平面設計師協會（英文：Association of Registered Graphic Designers，簡稱 RGD；法文：Association des graphistes agréés；原名 Association of Registered Graphic Designers of Ontario）係一個加拿大安大略嘅專業組織，服務對象係從事平面設計嘅人同教平面設計嘅教育工作者；前身係加拿大平面設計師協會（GDC，現稱 DesCan）喺安省嘅四個分會，1996年經省議會嘅一項私人法案立法成立，正式脱離加拿大平面設計師協會，目前係加拿大會員人數最多嘅平面設計師協會，總部喺多倫多。
呢個會負責管理一個叫 RGD（註冊平面設計師）嘅專業資格，喺安省係一種法定銜頭，用嘅係同加拿大另外兩個平面設計師協會一樣嘅統一專業守則。不過雖然話係法定，並唔係指唔考資格唔可以執業，只係唔考資格唔可以用 ｢註冊平面設計師｣ 嘅銜頭執業。
呢個會嘅專業守則係所有會員都要遵守，包括冇考專業資格嘅附屬會員。
佢哋出過嘅刊物包括畀從業員用嘅手冊 《The Business of Graphic Design》 同講無障礙設計嘅 《Access Ability》。
雖然個會有正式法文名，但係其實佢哋淨係講英文。
安省註冊平面設計師協會係 Icograda 嘅會員。

組織及活動概況
安省註冊平面設計師協會每年舉行一次教育工作者研討會（Design Educator Conference）、一次俾學生同畢業生嘅會議（Creative Directions）同兩次俾從業員進修嘅會議（DesignThinkers），其中 DesignThinkers 一年兩次係因為一次喺多倫多，另一次係喺溫哥華舉行。
除咗大型會議之外，個會亦都定期舉行網上講座（webinars）。
佢哋亦都每年評選四個獎項，分別係俾新晉設計師參加嘅 UltraBold 設計獎、獎勵對社會有積極影響嘅設計嘅 SoGood 設計獎、專俾公司機構內部人員參加嘅  In-House Design Awards 同一個 ｢年度最佳教育工作者｣ 獎。

統一專業守則
安省註冊平面設計師協會一向有用來考資格用嘅專業守則；而今加拿大嘅三個平面設計師協會共用嘅統一專業守則係由呢份守則演變而來。
2019年，安省註冊平面設計師協會同加拿大平面設計師協會同意統一佢哋嘅專業守則，用安省註冊平面設計師協會用開嘅專業守則做基礎，再參考加拿大平面設計師協會嘅專業守則，做咗一啲改動同加咗一啲新嘢，最先通過採用新守則嘅係加拿大平面設計師協會，魁省平面設計師協會後來亦都加入。
2020年，魁省平面設計師協會通過採用統一專業守則。
安眠藥

安眠藥又叫睏覺藥，係醫睏唔着嘅藥，食咗令人可以好好睏覺，但食得太多會死人。
安盛苑

安盛苑係香港嘅一個居者有其屋屋苑，喺新界上水天平路50號，一共有1座樓，1990年入伙。呢個屋苑喺居者有其屋第十一期乙開賣，嗰時嘅開賣價介乎港幣$177,600 - $363,000。
安省科學館

安省科學館（英文：Ontario Science Centre；法文：Centre des sciences de l’Ontario）係加拿大多倫多一間以科學做主題嘅博物館，係全世界第一間互動式嘅科學館，由安省政府以政府機構形式運作，1969年9月26號開幕，2024年6月21號停止運作。
間館位於北約克，運作期間每年訪客大概100萬人次；但係2023年，安省政府打算將佢搬去安省遊樂宮原址，預計最早2028年完工。2024年6月21號，省府話收到工程公司嘅報告話建築物嘅屋頂有倒塌危險，所以要即時關關間館。
南戈壁

南戈壁（Өмнөговь）係蒙古一盟，首府達蘭扎達嘎德。
南恩德貝萊話

南恩德貝萊話 (英文：Southern Ndebele)，個話叫自己做 isiNdebele，係一種非洲南部嘅語言，屬於尼日爾-剛果語系嘅班圖語族之一，主要都係由南非嘅南恩德貝萊人講。
北恩德貝萊人會講北恩德貝萊話，主要嚟自津巴布韋，不過亦有其他方言係比較接近南恩德貝萊話。
南怡島

南怡島（韓文：남이섬／南怡섬 Nami seom）係南韓江原特別自治道春川一個半月形嘅內陸島，面積0.46平方公里（稍為大過0.44平方公里嘅全球面積最細國梵蒂岡），位於首都首爾東面63千米，京畿道同江原特別自治道交界處，係1944年起清平大壩嗰陣時附近畀江水浸徂而形成。好多南韓偶像劇都喺爾度攞景，包括2002年由尹錫湖導演，裴勇俊同崔智友主演嘅《冬季戀曲》。
南怡島有自己嘅國旗、國歌、護照、通貨（同韓圓1兌1）、國家電視台同埋「駐外使領舘」。圍住南怡島行一圈要兩至三個鐘頭，遊客可以免費租單車。島上面養徂鴕鳥、孔雀、兔同松鼠，另外亦有幾間餐廳。

史
個島得名於大朝鮮國時期平定叛亂有功嘅南怡將軍。南怡27歲官封兵曹判書，但睿宗（韓文：조선 예종）登基後，南怡畀人誣陷，28歲英年早逝，死後埋骨島上。
1965年，韓國銀行行長閔炳燾辭職，凑集退休金等買落爾座沙島，開始喺爾塊不毛之地上面種樹，跟住爾處就做徂遊樂場同旅遊點。
南恩州

南恩州，中國舊時一州，相當於今日廣東恩平市、陽春市同陽光市。大宋時恩州改名南恩州，大明初年廢。

史
南恩州原為恩州。
北宋慶曆八年，即一〇四八年，河北路設恩州，於是米恩州改名南恩州。南恩州治所陽江縣，即今日廣東省陽江市。轄地包括今日廣東省陽江市、陽春市同恩平市。屬廣南東路。
大元至元十三年，一二七六年，改名南恩路。六年後，恢復南恩州，屬於江西行省。
大明洪武元年，即一三六八年，廢南恩州。
南托定咸站

南托定咸站（英文：South Tottenham railway station）係倫敦地上鐵嘅一個車站，位於北倫敦哈靈基區（英文：London Borough of Haringey），屬第 3 收費區。呢個站同附近李河谷綫同域多利綫嘅七姊妹站有出站轉乘連接。橫貫鐵路 2 起完之後，兩個車站將會經地低隧道連接，形成一個大站。
南怡

南怡（1441年—1468年）係朝鮮王朝初期將領，因為俾人屈佢謀反而被處決，佢喺後世民間被神格化。
南慶邑

南慶邑，係大韓民國嘅一個男藝人同埋演員。
南戲

南戲係中國戲曲史上最早成熟嘅文藝戲劇，北宋末年至明朝初年（12世紀～14世紀）喺中國東南沿海流行，為區別同時代嘅「北曲雜劇」，後人稱之為「南曲戲文」、「南戲」或「戲文」。南戲嘅存在，令中國嘅古代戲曲同古希臘戲劇同古印度戲劇並列為世界三大古代戲劇體系。

歷史
南戲喺南北宋交接年間嘅浙江溫州（當時名永嘉）誕生，所以稱為「溫州雜劇」或「永嘉戲曲」。元朝末年南戲發展到顛峰，取得當時劇壇嘅統治地位。明初時期逐漸被新興嘅昆山腔所取代，並且演化為明清嘅主要戲劇——「傳奇」。
根據明代祝允明嘅《蝟談》記載：「南戲出在宣和之後，南渡之際，謂之溫州雜劇」。而徐渭同喺嘉靖三十八年（公元1559年）完成嘅《南詞敘錄》一書中記載：「南戲始於宋光宗朝，永嘉人所作《趙貞女》、《王魁》兩種實首之……其盛則自南渡，號曰『永嘉雜劇』，又曰『鶻伶聲嗽』。」
北宋時嘅溫州係繁榮嘅港口城市，南宋遷都臨安（今杭州）之後商品經濟更加活躍。原本喺農村流行嘅民間歌舞小戲同埋里巷歌謠進入城市，業餘戲班都成為職業劇團。喺吸取咗市民中流行嘅民歌小調或諸宮調、雜劇嘅長處後，形成咗一種新嘅戲曲形式。
早期南戲嘅創作者多數係溫州民間嘅「書會才人」，文字比較俚俗，保留咗唔不少溫州坊巷舊名同埋方言土語。南戲劇本出現以後，中國古代嘅戲曲藝術體系正式形成。但喺宋代，南戲長期流行喺民間，唔受士大夫所重視，甚至遭到禁止。《漳州府志》就有記載，理學家朱熹任漳州知府時，都曾經禁止當地戲曲演出。故此宋代南戲劇目留存極少，現存嘅南戲劇本大多已經過明代文人嘅修改。
元代，南戲已走出溫州等東部地區，流行喺中國各地。南曲北上同埋北劇南下，南北交流嘅機會大大增加。北方作家參與咗南戲聲腔嘅改造同埋劇本嘅編寫，雜劇演員重加入南戲嘅演出，南北戲文嘅交流，為南戲同埋雜劇注入新嘅活力。南戲喺呢個時期得到高度發展，現存二百多幾南戲劇目，絕大部分係元代嘅作品。
自元末《琵琶記》後，南戲開始由民間嘅傳唱文學改為文人嘅「傳奇」創作。但之後，昆曲嘅興盛令戲曲嘅中心由溫州漸漸轉移到蘇州。自此，南曲戲文延綿兩百幾年嘅創作亦宣告終結。直至明代，東南地域文化取得優勢，由南戲發展而來嘅「傳奇」重新取代日漸式微嘅北方雜劇。
1920年代，當時喺西歐遊學嘅中國學者葉恭綽喺倫敦古玩店發現1900年八國聯軍侵華時散失國外嘅《永樂大典戲文三種》，呢個係目前保存嘅最早、最為完整嘅南戲劇本。
20世紀末，南戲重新進入中國戲劇界嘅視野。1997年，溫州越劇團首先將南戲《荊釵記》搬上舞臺。2000年，永嘉昆劇團喺蘇州用南戲最古老嘅樣式上演《張協狀元》。

體制
「南曲戲文」同宋金「北曲雜劇」有好大分別，佢喺表演體制同結構上都要比雜劇來得自由，可以根據劇情需要作不同選擇，已完全具備戲劇嘅特徵。
南戲嘅民間氣息較為強烈，而文人嘅氣息較淡，大多數係反映家庭倫理問題嘅劇本。戲文嘅語言通俗，口語化，對出場人物嘅介紹方式有濃厚嘅話本小說痕跡。
論劇本結構，南戲無固定模式，時間同空間都靠唱做念打來表達，以人物嘅上下場為界，稱之為「出」，可長可短，一個劇目可以係十幾「出」，亦可以多達四、五十「出」，接連演上幾日。
論曲調配合，南戲無嚴密嘅宮調組織，可以由主角主唱，亦可以由配角演唱，再結合幫唱、接唱、對唱同合唱等形式同賓白、科介等方法，將矛盾衝突貫串整個劇情中心。
南戲嘅舞臺上，出現咗「生」、「旦」、「淨」、「末」、「醜」、「外」、「貼」等角色分制。全劇圍繞「生」、「旦」正劇嘅表演展開故事情節，輔以「淨」、「末」、「醜」嘅插科打諢，呢個係中國戲曲史上最早而且完備嘅行當分配製度。

劇目
自宋元以來，有名目留存嘅南戲共238本，有殘文佚曲流傳嘅約130幾本，但現有完整劇本流傳嘅只有19本。
《永樂大典戲文三種》包括三本戲文：《張協狀元》、《小孫屠》同《宦門子弟錯立身》。其中《張協狀元》係現存最完整嘅早期南戲劇本，創於八百年前南宋時期嘅溫州「九山書會」，開場嘅《滿庭芳》詞中寫著：「這番書會，要奪魁名。占斷東甌盛事，諸宮調唱出來因」。
元末明初流行嘅《荊釵記》、《劉知遠白兔記》、《拜月亭記》同《殺狗記》合稱「四大南戲」，係南戲喺元末明初嘅代表作品。
《琵琶記》係南戲嘅佼佼者，由溫州瑞安人高則誠於元朝至正年間，依南宋流傳嘅《趙貞女蔡二郎》戲文編撰而成。《琵琶記》係中國戲劇史上，稱為「詞曲之祖」，係南戲時代同傳奇時代間嘅橋樑，對明代戲曲創作嘅影響非常深遠。
其餘有完整留本嘅南戲：《東窗記》、《破窯記》、《劉希必金釵記》。
南恩德貝萊族

南恩德貝萊族 (英文：Southern Ndebele people，當地叫自己做 AmaNdebele，係一個住喺南非東北部嘅種族，屬於班圖人。佢哋講南恩德貝萊話，喺國家嘅普馬蘭加、林波波、豪登、同西北省最常見。
安藝正俊

安藝正俊（1990年7月9號—）係日本足球員，司職後衞，效力過SC相模原。
安藤智安

安藤智安（1974年5月23號—）係日本足球員，司職守門員，效力過浦和紅鑽，福岡黃蜂，及大宮松鼠。
安薩爾

安薩爾（英文：Al Ansar FC）係黎巴嫩貝魯特一間職業足球球會，依家踢緊黎巴嫩超級足球聯賽。
安藤亞里沙

安藤亞里沙，係日本嘅一個女藝人同埋配音員。
安藤利吉

安藤利吉（1884年4月3號—1946年4月19號）係大日本帝國政治人，第19任（末代）臺灣總督，1944年到1945年任職。
安藤宏基

安藤宏基（日文：安藤 宏基 Andō Kōki，1947年10月7號—），安藤百福嘅大仔，日清食品嘅行政總裁。
宋嘉桓

宋嘉桓，香港親中派政治人物，百奕(香港)信息科技有限公司董事長。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
宋嘉澍家族

宋嘉澍家族係清朝後期到民國嘅政治大家族，又叫宋家皇朝，同蔣中正家族、孫中山家族關係密切。
創辦人宋嘉澍原名韓教準，只不過係因為做咗人地契仔先至改姓宋。

家族歷代成員
前二十九代祖先：韓琦
前二十三代祖先：韓顯卿
宋嘉澍家族第一代：韓鴻翼
宋嘉澍家族第二代：韓政准、宋嘉澍、韓致准
宋嘉澍家族第三代：宋靄齡、宋慶齡、宋子文、宋美齡、宋子良、宋子安（宋嘉澍出）
宋嘉澍家族第四代：宋瓊頤、宋曼頤、宋瑞頤（宋子文出）、宋伯熊、宋仲虎（宋子安出）、宋慶怡（宋子良出）
宋嘉澍家族第五代：宋元慈、宋元孝（宋仲虎出）。
宋啟明

宋啟明係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
宋史

《宋史》係中國嘅廿四史其中一本，講趙宋嘅史，由大元嘅脫脫著作。
宋卡湖

宋卡湖（泰文：ทะเลสาบสงขลา，Template:RTGS，Template:IPA-th）係東南亞第二大嘅淡水湖，響泰國南部，曼谷以南九百公里嘅馬來亞半島上，同埋克拉地峽南面。
宋卡湖嘅水域面積有1,040平方公里；一邊係宋卡府，另一邊就係博他侖府。湖個東南篤篤通到海，中間有個島仔。湖嘅四面種咗十分之多橡膠同棕櫚。

名
喺元陳大震嘅《大德南海志》，稱呼係「崧古囉」。喺汪大淵嘅《島夷志略》叫做「東冲古剌」。明朝嘅《鄭和航海圖》寫做「孫姑那」。

美景
維基同享有多媒體嘅嘢：Songkhla lake
宋卡湖
湖嘅西面冇幾遠有座山叫「奧他奴山」（เขา อกทะลุ，Khao Okthalu），泰文意思係「開咗胸膛嘅山」，山高係三百幾米，喺呢座山有兩座廟，廟度有神農咁多個佛像，爬到山頂嗰陣時可以成個湖一眼睇晒。湖邊亦有好多食店，湖產豐富，食極都食唔晒。
宋冰冰

宋冰冰，香港親中派政治人。

政治立場
佢嘅政治立場係親中派。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，宋冰冰曾經以無申報政治聯繫名義參選地區直選（蝴蝶山），攞到3820票，成功當選。佢參選期間亦獲得英皇集團副主席楊政龍同吳傑莊嘅支持。
宋卡府

宋卡府（泰文：สงขลา）響泰國南部，府都喺宋卡市，但係最大個城市就係合艾市，同其他泰國嘅府似乎有啲唔同。合艾旅遊業好發達，酒店多過銀行同米鋪加埋，相當嚟講宋卡就係安安靜靜嘅一個海邊埠仔。個府隔離有沙吞府、董里府、北大年府、惹拉府同埋馬來西亞。而家個長官係府尹宋提‧荻加南先生（Sonthi Techanan）。
完善路

完善路（英文：Yuen Sin Road）係香港新界大埔區大埔一條路，連接吐露港公路同汀角路。條路係連接吐露港公路同大埔區東部（包括大埔工業邨同船灣）嘅主要道路。
完善公園

完善公園，香港公園之一，遊樂場之一，喺大埔完善邨同明雅苑邊，英文叫Yuen Shin Park。行政上歸大埔區。設施有門球場，為天然草地門球場。
完善地區治理建議方案

完善地區治理建議方案（英文：Improving Governance at the District Level），或者可以叫2023年香港區議會改革方案，係香港政府提出改變香港區議會組成方法同改變地區治理架構嘅方案，方案喺2023年5月2號公佈，事前並未有安排公眾諮詢，大幅度削減直選議席數目同埋提高提名要求，喺同年第7屆香港區議會選舉實施。
喺2023年7月6日，立法會全票三讀通過咗《2023年區議會修訂條例草案》，並已經喺2023年7月10日正式刊登憲報實施，意味住改革方案已經正式獲得官方確認實行。
按政府嘅講法，方案係按照三個指導原則進行：
「國家安全」必須放喺首位，全面準確、堅定不移貫徹「一國兩制」方針；
全面落實「愛國者治港」原則；
充分體現「行政主導」。

區議會組成方法
喺改革之前，香港區議會由452個民選議席加27個當然議席（鄉事委員會主席）組成。喺改革之後，18個地方行政區唔變，當然議席亦唔變，但民選議席大幅削減到得返88席，而全香港會重新劃分44個選區，每個選區2席，用雙議席單票制選出，而候選人要攞到地區撲滅罪行委員會、地區防火委員會同分區委員會（下稱「三會」）三名委員提名。另外再增加兩類議席，包括176個由「三會」喺各地方行政區以全票制選出嘅「地區委員會界別議席」（有人會誤解係「間選」議席，但「三會」本身唔係民選產生，所以呢啲議席唔算「間選」議席），同埋179個由香港行政長官直接委任嘅委任議席。政府同時會設立由政務司司長擔任主席嘅「區議會資格審查委員會」，由兩到四名官守成員加一到三名非官守成員所組成，確保所有區議員符合擁護《香港基本法》、效忠香港特區政府嘅法定要求。
呢次改革大幅削減區議會嘅民主成份，民選議席只係佔88席（18.72%），比起頭一屆1982年香港區議會選舉嘅132席（26.94%）更加低。此外，區議會委任議席自2015年第5屆香港區議會選舉取消短短兩屆後亦再一次重新引入。

坊間批評同官方回應
坊間普遍認為改革方案下區議會嘅民主成份大幅減少，新思維立法會議員狄志遠曾經向政制及內地事務局局長曾國衞反映有關意見，局長回應話《基本法》有關區域組織嘅條款只係「賦權性條款」，特區可以揀去成立區域組織，但冇憲制責任必須成立；《基本法》亦完全冇提過區域組織點樣組成，意味區議會冇需要由選舉產生，所以話「區議會係特區民主進程」嘅概念只係「僭建」到《基本法》。
完成式

喺語言學上，完成式（英文：perfect tense）係一種時態（或者精確啲講係文法體），意思係話隻動詞指嗰件事「已經完成咗」。
例如：
（英文）I have had my dinner.
→（廣東話）我已經食咗晚餐喇。
完全資訊

國際象棋係一場完全資訊嘅遊戲－玩家喺任何時間點都完全知場對局喺乜狀態。
完全資訊（粵拼：jyun4 cyun4 zi1 seon3；英文：perfect information）喺經濟學同博弈論上係指一個所有個體都知嗮所有所需資訊嘅情況，喺某啲經濟模型當中會用到。
不完全資訊（英文：imperfect information）就係指個個體唔係知道嗮所需資訊嘅情況。

概論
好似德州話事啤噉就係不完全資訊遊戲－玩家唔知對方有咩牌喺手。
睇埋：博弈論同資訊
喺有完全資訊嘅博弈當中，所有博弈者都完美知道嗮之前嘅博弈者做過嘅決策。好多圖板遊戲都係完全資訊博弈，例如係象棋－喺象棋當中，每個玩家都可以知嗮對手同自己之前做過咩決策，所以具有完全資訊，而對完全資訊嘅分析喺對圖板遊戲嘅研究好有用。不完全資訊博弈就包括啤牌同埋橋牌等等，喺德州話事啤（Texas hold'em）入面，每個牌手喺一局開始嗰時會獲派兩張啤牌，而呢兩張牌係乜唔到最後都唔會揭曉，牌手頂櫳都只係有得憑對手嘅行為估對手有乜牌。
想像下面嗰幅決策樹所描述嘅一場序貫博弈（以擴展形式表達），規則如下：兩個博弈者先後做決策，而每個結果會有若干報償；博弈者 1 先做決策，而且博弈者 2 冇方法直接得知佢揀咗乜；博弈者 1 手上有三個選項，C、D、同 O，如果佢揀咗 O，會令到博弈者 2 冇得做決策，並且直接造成（2, 2）嘅報償，其他可能結果嘅報償如圖所示。假如家吓博弈者 2 俾人叫佢做決策，假設博弈者 2 清楚博弈規則，就算冇人話佢知博弈者 1 揀咗乜，佢都會有能力推斷博弈者 1 實冇揀 O，但佢冇得知到底博弈者 1 揀咗 C 定 D－所以呢場博弈具有不完全資訊。
完全變態

蝴蝶會經歷完全變態－啱啱出世嗰陣係一條（同成蟲好唔同樣嘅）幼蟲，幼蟲生到咁上下會結蛹，最後變成成蟲。
完全變態（英文：holometabolism / complete metamorphosis）係指某啲昆蟲當中見到嘅一種發育方式。如果話一種昆蟲行完全變態，即係指呢種昆蟲一世蟲分做四個階段：
蛋、
幼蟲（喺鱗翅目入面又叫毛蟲）、
蛹（完全變態嘅最大特徵）同埋
成蟲
出名行完全變態嘅昆蟲有蝴蝶、飛蛾、蜜蜂同甲蟲呀噉。完全變態嘅相對係不完全變態。

幼蟲
内文：幼蟲同毛蟲
幼蟲（larva；眾數係 larvae）通常都係一條條噉嘅樣嘅，喺外形上同成蟲好唔同，冇翼唔識飛，而且啲眼係簡眼。喺鱗翅目（蝴蝶同飛蛾）當中，幼蟲又可以叫「毛蟲」。
幼蟲最重要嘅工作係要猛咁食嘢：啲蟲乸生蛋嗰陣，好多時都會特登將啲蛋生喺毛蟲要食嘅嘢附近，例如蝴蝶乸同飛蛾乸生蛋嘅時候，就好興將啲蛋生喺毛蟲要食嘅植物上面，等啲幼蟲一出世就有嘢食；啲幼蟲生咗出嚟就會係噉勁食嘢，儲起養份；佢哋一路食一路脫皮（增齡），去到咁上下就會結蛹。

蛹
内文：蛹
蛹（pupa；眾數係 pupae）係一個靜止、集中於改變身體結構嘅階段。
一隻蛹好多時腹部查實仲識郁，但喺呢個階段，隻蟲嘅絕大部份活動都會停止，冇得去覓食，所以要齋靠幼蟲階段狂食嘢儲起咗嘅養份維生。喺呢個時候，隻蛹體內會進行一連串複雜嘅生命過程，會將隻蟲嘅器官（除咗神經系統之外）分解變成液體噉嘅狀態，跟手呢個液化咗嘅身體會重組變成成蟲嘅身體。蛹嘅階段有幾長視乎物種而定，最後隻成蟲嘅器官會喺個蛹入面完成發育，跟住隻蟲就會破蛹而出。
值得注意嘅係，有部份昆蟲物種嘅蛹階段長得好交關，甚至可能會喺蛹入面過多過一次冬。
一堆蠶蛹；有幾隻已經變咗成蟲（蠶蛾）。

成蟲
兜蟲嘅三個生命形態：幼蟲、蛹、同成蟲（由左至右）。
内文：成蟲
成蟲（adult / imago）係隻蟲生命最後一個階段。
破咗蛹之後嘅成蟲無論喺外形同結構上都同隻幼蟲極之唔同，但仲係同一隻生物。例如有昆蟲學家就做過場噉嘅實驗：佢哋搵咗一批毛蟲返去個實驗室度，俾啲毛蟲聞一啲氣味，當中某一啲嘅氣味會伴隨住一啲（唔致命嘅）痛楚；唔出乎意料嘅係，啲毛蟲話咁快就學識避開嗰啲同痛楚一齊出現嘅氣味；而更加緊要嘅係，呢啲毛蟲大個咗變咗蝴蝶之後，都仲識得避開嗰啲氣味－即係話佢哋仲記得細個嗰陣學到嘅嘢。
一隻成蟲最重要嘅工作就係要傳宗接代：隻成蟲啲器官冚唪唥都發育成熟嗮，有交配同埋（乸嘅話）產卵嘅能力，可以繁殖；交配同繁殖嘅具體做法唔同昆蟲可以好唔同，例如兜蟲同鍬甲蟲就出嗮名啲蟲公會用角打交，打贏咗嘅就有得同啲乸交配。
有唔少昆蟲物種啲成蟲都係唔會食嘢嘅：呢啲物種嘅成蟲好多時甚至連口器都冇－佢哋由個蛹捐出嚟之後要做嘅，就係有咁快得咁快去搵返個伴侶交配傳宗接代，生完蛋之後冇幾耐，就算佢哋冇畀獵食者食落肚，最後都會監生餓死；呢種情況喺飛蛾當中零舍常見，例子可以睇吓出名嘅北美洲大型飛蛾物種合桃仁飛蛾（Citheronia regalis）。

目
以下呢啲目嘅昆蟲都係行完全變態嘅：
甲蟲
烏蠅
膜翅目（個目包括咗蜜蜂、蟻同黃蜂）
鱗翅目（蝴蝶同飛蛾）
跳蝨
... 等等。
完句問題

完句問題係語言學語法學裏頭研究做乜有啲句子睇落有齊主賓謂但又畀到有感覺係唔完整甚至係嘸理解得嘅畀人嘅。其中原因睇在理論基礎嘸同，可以解釋跟生成語法學或者傳統漢語語法學來。

粵語
粵語裏頭，按完句問題程度分得三類畀啲動詞後綴：
冇有完句問題：「我到過呢度。」
傳統完句問題：「?我食飯」->「我食咗飯喇。」
句外相連類：「*阿明打打吓機」->「阿明打打吓機，阿媽突然發嬲。」
啲詞綴屬第三類嘅着認爲係有類似於英語嘅分詞結構。
完形心理學

完形心理學（粵拼：jyun4 jing4 sam1 lei5 hok6；英文：Gestalt psychology；德文：Gestaltpsychologie），又音譯做格式塔心理學，係個心理學門派，由德國心理學家韋特墨、苛勒同考夫卡喺20世紀頭創立。呢個學派主張人腦嘅感知係整體嘅。

完形原則
根據完形心理學嘅研究，人嘅心靈傾向憑以下原則組織見到嘅嘢，例如：
接近原則（law of proximity）：當一個人見到一柞同類物件嗰陣，會傾向將離彼此相近、離組外物件遠嗰啲當做同一組，例如係下面有兩幅圖，左手邊嗰幅會傾向俾人當做「一柞圓圈」，而右手邊嗰幅就會傾向俾人睇做「三組圓圈」。
相似原則（law of similarity）：當一個人見到一柞物件嗰陣，傾向將外形上相似嘅當做一組－「外形上相似」可以包括形狀、色水、以及第啲外形上嘅特徵。以下圖為例，人傾向將灰色圓圈睇做一組，同埋將黑色圓圈睇做一組。
封閉原則（law of closure）：人傾向將物件視為完整嘅，並且忽略物件嘅缺口（只要啲缺口唔大得滯）。好似係下面嗰幅圖噉，下圖當中查實並冇任何完整嘅圖形，但多數人望到幅圖都會話自己見到一個圓形同一個四方形－忽略咗嗰啲細嘅缺口。
附圖 1；好似呢幅圖噉嘅視覺現象成日俾人攞嚟做多穩態嘅例子。
多穩態（multistability）：廣義上係指一個系統有多個穩定嘅均衡點，個系統可以喺呢啲均衡點之間變換，不過均衡點之間嗰啲狀態係唔穩定嘅；喺完形心理學上，多穩態嘅概念可以用附圖 1 噉嘅方式想像：附圖 1 幅影像可以睇成一個花樽，但又可以睇成兩塊人面互相對住；根據廿世紀嘅完形心理學，噉係因為一個睇緊幅圖嘅人腦有兩個均衡點－「將幅圖睇成花樽」同埋「將幅圖睇成兩塊人面互相對住」，而呢兩個均衡點之間嘅狀態係唔穩定嘅，所以個腦傾向一進入呢啲唔穩定嘅狀態，就即刻變換返去是但一個均衡點度；除此之外，個腦唔可以同時處於兩個均衡點，所以受試者會發覺自己冇得「同時將幅圖睇成花樽又睇成兩塊人面」。
小行星10142

小行星10142，係太陽系小行星帶嘅一粒小行星，圍繞住太陽運轉。
小行星10148

小行星10148，係太陽系小行星帶嘅一粒小行星，圍繞住太陽運轉。
小行星10143

小行星10143，係太陽系小行星帶嘅一粒小行星，圍繞住太陽運轉。
小行星10141

小行星10141，係太陽系小行星帶嘅一粒小行星，圍繞住太陽運轉。
小行星10144

小行星10144，係太陽系小行星帶嘅一粒小行星，圍繞住太陽運轉。
小行星10145

小行星10145，係太陽系小行星帶嘅一粒小行星，圍繞住太陽運轉。
小行星10147

小行星10147，係太陽系小行星帶嘅一粒小行星，圍繞住太陽運轉。
小行星10139

小行星10139，係太陽系小行星帶嘅一粒小行星，圍繞住太陽運轉。
小行星10140

小行星10140，係太陽系小行星帶嘅一粒小行星，圍繞住太陽運轉。
小行星10146

小行星10146，係太陽系小行星帶嘅一粒小行星，圍繞住太陽運轉。
名詞

名詞，舊譯名字，與語言學有關，係句子嘅主題、動詞嘅對象或介詞嘅對象可做嘅詞，可以用形容詞來形容渠嘅特性。

普通名詞與專有名詞
内文：專有名詞
普通名詞解一種也（例「城市」），反而專有名詞解一樣也之一（例「倫敦」），只會證明唯一樣也嘅名。
專名號嘅目的係證明名詞係人名或地名，而書名號嘅係證明係文學作品。

可數名詞與不可數名詞
内文：可數名詞同不可數名詞
可數名詞同不可數名詞嘅基本分別就係，可數名詞有關自己嘅特性嘅量詞（例「一條魚」，「條」形容魚類嘅長度同波狀身形），反而不可數名詞自己無噉樣嘅量詞，剩係可以用解數緊嘅容器或一個數量嘅量詞（例「一杯奶」「一對鞋」）。
「個」係一個通用嘅量詞同可數名詞一齊用，但時常有過份用爾個量詞，例如講「一個魚」而唔講正確「一條魚」。

量詞
内文：量詞
喺數目或指示詞同名詞之間必要擺個量詞（例「一支筆」「爾隻狗」）。文言無用量詞[未記出處或冇根據]，所以「此」、「彼」等指示詞唔使喺渠等同名詞之間擺個量詞。「個」係一個常聽通用量詞。
全部量詞亦可以用做獨立名詞，通常用於講已講過嘅主題（例「有幾部車賣，買咗兩部。」）。
全部計量單位都當做量詞（例「八磅魚」）。

量詞前唔講「一」時
講緊一樣也時，多會唔講個「一」字。見以下嘅例句：
請你畀我支筆。
喺爾句之裏，讀者剩知講者叫人等畀渠一支筆，而唔知道如果係講渠支筆、求其一支筆、或係其中一支筆，因為講人所有尐也（「我嘅筆」以量詞代替「嘅」就變「我支筆」）、講求其一個也（「一支筆」唔要個「一」字就變「支筆」）、同講其中一個也（「箇一支筆」唔要指示字「箇」同埋個「一」字就亦變「支筆」），都常會唔講個「一」字，只需要量詞嘅存在就爾尐意思可表示。當然會有時令人唔明想講焉個意思。
唔止一個也就數目字唔可以唔講（例「我兩支筆」「箇四支筆」）。

稱謂代名詞
稱謂代名詞代替讀者知嘅也。例如：
阿明食咗阿明嘅雪糕。
上面句子講阿明講咗兩次，開頭講阿明就已知係焉個食雪糕。以稱謂代名詞就變：
阿明食咗渠嘅雪糕。
可以換埋第一個「阿明」如果讀者已知食雪糕者係焉個。
其他稱謂代名詞包括：吾輩（自稱）、你（對稱）、渠哋（他稱）、大家（統稱）、彼此（統稱）、我自己（複稱）。

指示代名詞
指示代名詞代替講者所講緊嘅詞。包括：爾（近稱）、此（近稱）、箇個（遠稱）、焉個（唔定稱）、有尐（唔定稱）。

疑問代名詞
疑問代名詞代替所唔知嘅也，包括：何、咩、物、物也。

連接代名詞
連接代名詞代替所附有形容詞句嘅也，包括：嘅、尐、之、者。例如：
阿明食咗嘅雪糕係紅色雪糕。
以連接代名詞就變：
阿明食咗嘅雪糕係紅色嘅。

註釋同埋資料來源
http://www.cybertranslator.idv.tw/grammar/nouns.htm
黎明。《中文字典》，748-749頁，文光出版社，一九八七年九月。
名詞短語

名詞短語（粵拼：ming4 ci4 dyun2 jyu5；英文：noun phrase / nominal）係指一拃一齊做一嚿文法單位嘅字（短語），而成嚿字可以當係一個名詞噉用。例如「一隻開心嘅松鼠」係一句名詞短語，由幾隻字組成。
名流

名流，又叫名人，係出名而又引起傳媒同公眾關注嘅人，主要可以分做商界、政界、演藝界同體育界呢幾類。

相關稱呼
名媛：古時專解出名有文藝才華嘅女人，𠵌𠺢多數指既出名又好有錢嗰啲。
名護

名護（なご）係日本沖繩縣一市，人口約莫6萬。
名波浩

名波浩（ななみ ひろし，1972年11月28號—）係日本足球員，司職中場，日本足球代表隊前成員，1995年到2001年一共幫國家隊出戰67場，入9球。
名良橋晃

名良橋晃（1971年11月26號—）係日本足球員，司職後衞，日本足球代表隊前成員。

日本足球代表隊
名良橋晃喺1994年到2003年間爲日本隊出場38次。佢代表日本參加過1998年FIFA世界盃。
名流真相

《名流真相》（韓文：리턴，英文：Return），係韓國SBS喺2018年1月17號播嘅連續劇，由朱東民導演同埋崔景美編劇。
名詞類別

文法上講嘅名詞類別（noun class）係指緊一隻語言會按某啲基準將啲名詞分類，最出名嘅有文法性別。
名譽

名譽，又叫榮譽、聲譽，係一個人喺社會上嘅評價，主要受嗰個人嘅品格同埋對社會嘅貢獻所影響。
庫盧河

庫盧河係俄羅斯一條河，屬科雷馬河嘅右支流，由哈巴羅夫斯克邊疆區同馬加丹州負責管轄，河道全長300公里，每年十月至第二年五月結冰。
庫薩尼各老

庫薩尼各老（Nikolaus von Kues，1401年—1464年8月11號），係神聖羅馬帝國德意志哲學家，文藝復興人文主義者，又認為上帝係早過萬物出現。
庭園

庭園，又寫做庭院，係建築物隔籬附屬嘅露天空地，好多時當整成花園。
庭園可以跟所處嘅位置，分成前庭、中庭同後庭。
庫車龜茲機場

庫車龜茲機場（粵音：fu3 ce1 gwai1 zi1 gei1 coeng4）係喺中國新疆嘅一個機場，喺2011年嗰陣起好兼且開放畀人用嚟搭飛機。
庫頁島

庫頁島（粵拼：fu3 jip6 dou2；俄文：Сахали́н，譯：薩哈林島；日文：樺太(Karafuto)）係俄羅斯最大嘅島。喺咸豐十年中俄北京條約割畀沙俄之前，原係大清最大嘅島。庫頁島喺北太平洋，日本北面。地形南北狹長，外形似一條魚，有超過6000條河同1600個湖，主要河流有特米河同波羅奈河。冬季寒冷，夏季短但係涼同多霧，喺地震帶。

地理
庫頁島喺黑龍江海口東部、東面同北面有鄂霍次克海、西隔韃靼海峽同大陸望住、南面係拉彼魯茲海峽同日本北海道對住。南北長984公里，東西闊6-160公里，面積7.64萬平方公里。北部地勢低，中南部多山，最高海拔1609米。島上有森林、石油、天然氣、煤等嘅資源，漁產豐富。但係由於喺地震帶而成日地震。

史
庫頁島舊時係中國領土，1858年同1860年大清簽《璦琿條約》同《中俄北京條約》將成個島割畀沙俄，1905年沙俄响日俄戰爭入面戰敗，簽署《樸茨茅斯條約》將個島南面割畀日本，到1945年由蘇聯收返成個島。
庫珀聯盟

庫珀聯盟（英文：Cooper Union，全稱 The Cooper Union for the Advancement of Science and Art，｢庫珀科學藝術發展聯盟｣）係紐約曼克頓嘅一間嘅私立大學。1859年時由 Peter Cooper 建校。
學校有三個學院：Irwin S. Chanin 建築學院、藝術學院，同埋 Albert Nerken 工程學院。佢只提供本科嘅教育，全校得千零個學生，不過喺工程建築呢方面好出名，亦係出名嘅美術學校。
佢雖然係私立大學，但係創校以來主課程一直都係免學費，直至2013年4月因為財政困難，決定收學費，被舊生、學生、教職員同部分校董強烈反對，喺校方無視反對方提出嘅財政方案之下，結果鬧上法庭，2015年庭外和解，2021年宣佈預計最遲2029年可以恢復免學費。

史
美國工業家 Peter Cooper 喺1859年開咗庫珀聯盟。佢自己先讀過唔夠一年嘅書，靠努力賺咗好多錢，重發明咗美國第一個蒸汽火車發動機。有錢之後佢就開始做地產、保險同鐵路，不過一直希望可以畀犀利啲細路仔提供免費嘅書讀。然後佢就起咗學校嘅第一棟建築，Foundation Building，由 Fred A. Petersen 設計嘅意大利棕石大樓。
1860年2月27號嗰時，林肯總統去到學校嘅 Great Hall 發表咗 Cooper Union speech，鬧奴隸制同埋 Stephen A. Douglas 喺聯邦問題上邊嘅立場。呢次令到 Great Hall 好出名，之後就一直有美國總統來講嘢，包括 Grant、Cleveland、Taft、老羅斯福、Woodrow Willson 同埋克林頓。
庫蘇古爾

庫蘇古爾（Хөвсгөл）係蒙古一盟，首府木倫。
庫蘭群島

庫蘭群島係印度尼西亞嘅群島，群島中嘅小型島嶼分布喺亞彭島西南面、極樂鳥灣同新畿內亞以北嘅海域，東面有安拜群島。由巴布亞省亞彭群島縣負責管理。
庫車

庫車（維吾爾文：كۇچار شەھىرى‎）係中國新疆阿克蘇地區嘅一個市。
庫魯夫市

庫魯夫市（Kurów  聽；廣東話：顧魯夫）係一條喺波蘭東南嘅村莊，佢位置喺庫魯夫卡河（Kurówka）嘅普拉維（Puławy）同盧布林（Lublin）之間。庫魯夫市係盧布林行政區嘅首都，住咗大約有2782人。以毛皮同皮革製品工廠為主要經濟發展。
喺16世紀嗰陣庫魯夫曾經係一個加爾文主義嘅中心地帶，有好多波蘭弟兄會教徒喺嗰度住。但到咗1660年，好多居民改咗信阿里烏派。嗰陣開始庫魯夫市由就列入咗成個波蘭區域歷史入面。1795年開胎，同波蘭分裂之後，庫魯夫市就畀奧地利帝國吞併咗。
姬去疾

姬去疾（粵拼：gei1 heoi3 zat6，？－前441年），即係周哀王，係姬介個仔，姬叔襲亞哥，東周嘅第拾柒代天子。
姬午

姬午（粵拼：gei1 ng5，？－前402年），即係周威烈王，係周考王姬嵬個仔，周安王姬驕老竇，東周第廿代天子。
前426年，周考王過身，之後由姬午繼位。
周威烈王二十三年（前403年），周威烈王封晉大夫魏斯、趙籍同韓虔做諸侯。
前402年，周威烈王過身，之後由佢個仔姬驕繼位，就係周安王。
姬叔襲

姬叔襲（粵拼：gei1 suk1 zaap6，？－前441年），即係周思王，係姬介個仔，姬去疾細佬，東周嘅第拾捌代天子。
大德

大德路：中國內地有好多條「大德路」嘅名。
大德路

大德路 (廣州)：廣東省廣州市越秀區入面嘅大德路。
大德路 (佛山)：廣東省佛山市入面有兩條大德路。一條喺南海區，重有一條喺高明區。
大德路 (湛江)：廣東省湛江市赤坎區入面嘅大德路。
大德路 (揭陽)：廣東省揭陽市普寧市入面嘅大德路。
大強街

大強街（英文：Power Street），係香港北角一條馬路，由英皇道、炮台山道交界開始，去到城市花園道。街名係間接嚟自北角發電廠，本嚟應該要譯做「電力」街，不過錯譯咗。
小市慢太郎

小市慢太郎，係日本嘅一個男藝人同埋演員。
小幡純平

小幡純平（1988年12月13號—）係日本足球員，司職中場，效力過水戶蜀葵，及FC琉球。
小平市

小平市（日文：小平市／こだいらし Kodaira shi）係日本東京都多摩地區嘅一個市。市區面積20.46平方公里。
小康之家

《小康之家》（英文：Little Foursome Family）係1966年一齣香港黑白粵語劇情片，由楚原執演，南紅、丁瑩、呂奇、張儀主演。

情節
陳家本來係一個小康之家：男主人陳大年係洋行經理，陳太精明能幹，大女陳美華喺洋行返工作，同會計主任徐日升相戀，細女陳美鳳就讀緊書。但係自從大年兩公婆見到鄰居個女嫁入豪門，就好想兩個女都飛上枝頭，於是搬到高尚住宅區，以顯身價，但就係咁差落一身債。
日升誤會美華貪錢，美華就誤信個妹以為日升已經有老婆。美華為咗敷衍父母，同花花公子汪海澄出街，差啲被強姦，好彩日升及時救咗佢。陳家向汪家迫婚唔成反而被人追債，美華不計前嫌幫助陳家解困，美華父母終於覺醒，搬返舊屋。
小幸運

《小幸運》係台灣女歌手田馥甄唱嘅一首華語流行音樂歌曲，歌曲喺2015年7月10號發行。歌曲係《我的少女時代》電影主題曲，並收錄喺細碟《我的少女時代電影原聲帶》。
《小幸運》推出後喺網上點撃數頻頻飆升；截至2016年8月20號，YouTube官方MV嘅點擊次數超過1億人次，成為全球第一首YouTube點擊次數突破1億人次嘅中文歌。首歌都攞到Hit FM聯播網「2015年Hit FM年度百首單曲冠軍」。
2016年5月13號，第27屆金曲獎入圍名單揭曉，《小幸運》入圍最佳年度歌曲獎同最佳作曲人獎；同日，網上音樂平台KKBOX公布《小幸運》打入KKBOX排行榜308日，累計日榜冠軍次數長達249日，憬KKBOX排行榜史上攻佔冠軍寶座最耐嘅歌。《小幸運》到2017年為止喺KKBOX排行榜累積上榜超過70週，點播次數超過6000萬次。

製作
《小幸運》由徐世珍同吳輝福作詞，JerryC作曲同編曲，歌曲Demo由閻奕格演唱。

影響
喺網上被翻唱成粵語版、英語版、日文版等各種版本。

衍生作品
由於時任總統蔡英文同賴清德內閣執政唔好，而蔡英文總統當選前承諾嘅「非核家園」、「不會缺電」，重啟核一核二等競選政見同蔡英文在任期間同多國發生斷交等事件引起社會嘩然。因此網絡媒體老天鵝娛樂將小幸運改編成缺電英，以諷刺形式表達對政治現況嘅不滿。
小巽他群島

小巽他群島（Lesser Sunda Islands）係馬來群島其中一組群島，喺爪哇島東面嘅印度洋同帝汶海之間，同大巽他群島組成巽他群島。
小巽他群島絕大部份屬印尼。帝汶島東部屬東帝汶。
小市真琴

小市真琴 ，係日本嘅一個女藝人同埋配音員。
小店區

小店區係中國山西太原一個市轄區，總面積295平方公里，人口46萬。
廢熱

廢熱（英文：waste heat）係指一部機械運作嗰陣散失、唔會幫手作功嘅熱，係機器或者係其他用能源嘅過程所產生嘅熱量，作為做功嘅副產品，例如發電廠喺生產電力嘅時候，就會產生好多廢熱。作為熱力學定律嘅基本結果，因為啲機器唔係百分百效率，所有呢啲做工過程都會釋放出一啲廢熱。同原始能源相比，廢熱嘅效用比較低（或者用熱力學嘅術語，佢哋有比較低嘅㶲，或者用另一個角度睇，佢哋有比較高嘅熵）。廢熱嘅來源包括各種人類活動、自然系統同埋所有生物體，例如，電燈膽嘅熱、雪櫃令到室內空氣變暖、建築物喺用電高峰時段變熱、內燃機產生高溫廢氣、電子元件（例如電腦嘅CPU）喺運行嘅時候會變熱等。
「廢熱要點處理」喺工程學上係一條大問題，例如火車轆運行嗰陣可以承受成500°C有多嘅溫度。
廢物回收

廢物回收，又叫資源回收、垃圾回收，係將無用嘅廢物收返嚟整成新產品用返，可以減少浪費，同埋減低對原材料同能源嘅需求，做到環境保護嘅效果。
廢物循環再造率

廢物循環再造率可以用來評估一間企業或組織係社會責任方面做得好唔好，又或者有冇改善忌方法。

好處
成功噉廢物重用或者循環再造，企業唔只可以減少對環境忌影響，亦可以減少成本，因為可以節省處理廢物忌成本，成功重用又可以慳返啲物料成本，又或者將廢物賣畀其他企業重用或者循環再造時產生收入。

公式
廢物循環再造率 = （廢物重用或循環再造的金額 / 總廢物產生額）x 100%
由於好難計算所有忌廢物，企業可以認定某啲主要廢物，從而計算渠忌比率。計算整體平均數嗰陣，可以將個別廢物循環再造率合併。
廢工：一個理論

《廢工：一個理論》（英文：Bullshit jobs: a theory）係美國人類學家大衛·格里伯（David Graeber）响 2018 年出嘅一本書，講廢工呢個概念。
廢物管理

廢物管理，又叫垃圾管理，係指處理廢物嘅過程。當代社會主要有三種方法去處理，包括堆填、焚化同埋廢物回收。
廢站

廢站係指本來係用作火車站嘅建築或結構，而而家已經被棄置咗。出現呢種情況可能係負責營運呢個站嘅鐵路公司破產，或者係經濟考慮因素（例如搭客唔夠多、鐵路線調整或替換）搞到個站刪門。有啲情況下，鐵路線仲係運作緊，但係站就停止營業咗。另外，站有可能搬到鐵路線嘅新位置——例如開設一個更接近人口中心嘅新站，或者起一個更大嘅站嚟迎合大量搭客嘅需要。
廢氣再循環系統

廢氣再循環系統（英文：Exhaust Gas Recirculation / EGR）係一種通過混合空氣令引擎燃燒溫度降低嘅方式，而且能夠降低喺油渣引擎廢氣排放氮氧化物（NoX）嘅含量。
廢藩置縣

廢藩置縣係日本明治維新嘅政策，喺1871年推行，將嗰時嘅藩改制做72個縣，1888年縮到44個縣，係現代都道府縣嘅雛形。
岡田幸子

岡田幸子 ，係日本嘅一個女藝人同埋配音員。
岡田翔平

岡田翔平（1989年4月29號—）係日本足球員，司職前鋒，效力群馬草津溫泉。
岡田有希子

岡田有希子（1967年8月22號—1986年4月8號），係日本女歌手同演員。
岡田武史

岡田武史（1956年8月25號—）係日本足球員，司職後衞，曾經喺1980～1985年間爲日本足球代表隊出場24次，入咗1球。
岡田英次

岡田英次（1920年6月13號—1995年9月14號）係日本一個電影剪接師同電影男演員，銚子出世，1946年出道。
岡田隆

岡田隆（1984年4月10號—）係日本足球員，司職後衞，效力過磐田山葉，及福岡黃蜂。
岡田純子

岡田純子 ，係日本嘅一個女藝人同埋配音員。
尤利卡起事

尤利卡起事（英文：Eureka Rebellion）事發1854年，係一場由澳洲巴罅辣金礦礦工發起嘅武裝起事（中文：武裝起事）。佢哋反抗英國殖民當局。尤利卡堡壘營戰役（英文：Eureka Stockade）係呢場起事嘅通稱。該戰役係1854年12月3號，礦工同澳洲各殖民地部隊（英文：Colonial forces of Australia）之間喺尤利卡（英文：Eureka, Victoria）嘅戰鬥。戰役嘅命名係出自於自礦工喺衝突中樹立嘅木製圍牆。呢場起事死咗27人，多數係叛亂者。

政治後果
1857年11月24號維多利亞議會通過授予男性白人普選權嘅法案，維多利亞殖民地係澳洲第一個有普選權嘅地方。
尤利卡

尤利卡 (努那活)：加拿大努那活州北邊，北極圈範圍內一村，地球平均氣溫最低地方。
尤利卡 (諾華斯高沙)：加拿大諾華斯高沙一村。
尤利卡 (加州)：美國加州最大城市。
尤利卡 (密蘇里州)：美國密蘇里州一城。
尤利卡 (華盛頓州)：美國華盛頓州一地名。
尚高克

尚高克（Jean Cocteau，1889年7月5號—1963年10月11號）係法國作家，作品範疇包括小說、電影劇本、詩。
尤乃亭

尤乃亭，台裔親北京派人士，曾經擔任港澳台灣同鄉會唔同職務。
佢喺1999年曾經參與港澳台灣同鄉會訪問團，獲連戰副總統接見。
大韓民國副總統

大韓民國副總統（韓文：대한민국부통령）係韓國第二權力嘅政治人，1948年設立，1960年廢除。

歷任副總統
呢篇大韓民國副總統係政治類嘅楔位文章，未完成；麻煩你幫手加下料，充實佢。
大韓民國海軍特戰戰團

大韓民國海軍特戰戰團（韓文：대한민국 해군 특수전전단），2012年以前叫做海軍特戰旅（韓文：해군특수전여단），係大韓民國海軍轄下嘅特種部隊，受美國海豹部隊影響深遠，從成軍以嚟就得到資金、專業訓練等等嘅支援，兩者至今仍然會透過每年幾次嘅經常性聯合訓練維持合作關係。美方提供軍用直升機同潛艦參與演習，韓國亦都會每年派人參加美國海軍嘅特戰訓練項目，例如基礎水中爆破同爆裂物處理課程。
大韓帝國

大韓帝國（粵音：daai6 hon4 dai3 gwok3）係朝鮮喺1897年結束同大清宗藩關係到1910年日韓合併呢一段時期嘅國號。大韓帝國首都漢城，立國14年幾，歷經兩代君主（高宗、純宗）。1910年《日韓合併條約》簽訂咗之後，畀大日本帝國吞併，大韓帝國滅亡，成個朝鮮半島開始日治時期。
大韓民國國寶

大韓民國國寶係大韓民國（南韓）政府指定有重大歷史文化價值嘅國寶，而家有307項，當中唔少都做咗熱門景點，譬如第1號國寶崇禮門。
大韓民國旗

大韓民國旗，又叫太極旗，係代表大韓民國嘅旗。旗長闊比例3:2，由白底，藍紅色嘅太極圖同埋乾、坤、坎、離四個卦組成。
廣九直通車

呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。廣九直通車水牌
廣九直通車，又叫港穗直通車、穗港直通車，係來回中國廣東廣州天河廣州東站同紅磡站嘅城際直通車服務，香港境內同港鐵東鐵綫共軌，中國大陸行廣深鐵路，其中一班車終點經廣茂鐵路延長到肇慶肇慶站。依家廣九直通車每日開12孖（24班）列車，其中10孖中途停東莞站，有一孖來回肇慶，中途停佛山站。
廣佛河

廣佛河（粵拼：gwong2 fat6 ho4）橫跨廣州芳村同佛山南海，其中葵蓬涌以西嘅河段係廣佛市界，南邊係廣州海龍圍，北邊屬佛山南海鹽步。廣佛河因溝通廣州芳村「母親河」花地河同佛山主要河流汾江河而得名。
廣佛路口汽車客運站

，又叫廣佛路口汽車站或廣佛路口客運站，係中國廣東佛山一客運站，喺南海區廣佛公路最東邊嘅芳村大道西路口。

佔地面積
面積10000平方米，有14個發車位。

主要經營
車站主要經營去南海九江、獅嶺、丹灶、順德勒流、高明；清遠懷集橋頭、大崗、詩洞；河源和平縣、中山； 廣西欽州市區同靈山縣、南寧市區同橫縣、梧州蒼梧縣石橋、貴港、北海、桂林灌陽縣、岑溪、鬱林市區同容縣、桂平、防城港東興市；湖北恩施來鳳縣、四川南充儀隴縣呢啲車。
廣井友信

廣井友信（1985年1月11號—）係日本足球員，司職後衞，效力金澤薩維根。
廣九大馬路

廣九大馬路（粵拼：gwong2 gau2 daai6 maa5 lou6）係廣州市越秀區一條西北-東南向嘅馬路，長162米，闊17米，因為近舊廣九火車站而得名。
廣九大馬路直通越秀南路，兩者分界喺東濠涌，東濠涌高架橋嘅入口亦喺嗰處。
廣佛汽車客運站

，又叫廣佛客運站或廣佛汽車站，係中國廣東廣州嘅客運站，1985年1月奠基，1987年12月起好兼營運，位置喺荔灣區中山八路95號。

佔地面積
面積5400平方米，有3個發車位。

主要經營
車站主要經營去開平、佛山禪城區啲車為主。
愛·歌姬

《愛·歌姬》係F.I.R.出嘅第四張唱碟。喺2007年9月14號開始預購、9月28號發行。

簡介
呢張專輯主題係配合之後喺10月20號台北小巨蛋搞嘅「第十行星巡迴演唱會」。喺8月，單曲《月牙灣》喺Hitoradio已經先首播咗，之後喺KKBOX推出下載同試聽版本。
愛·回家

《愛•回家》（粵拼：oi3 wui4 gaa1）係香港無綫電視時裝處境喜劇，愛·回家系列第一輯，由劉丹、徐榮、黎諾懿、林漪娸、郭少芸、吳家樂、蔣家旻、羅天宇同朱慧敏領銜主演，監製係徐遇安。
套劇由2012年5月14號起，逢星期一至星期五20:00-20:30喺翡翠台同高清翡翠台同步播放，總共804集，跟住繼續播第二輯。
愛·回家系列

《愛·回家》系列（英文：Come Home Love Series），係香港無綫電視處境劇集系列，2012年5月14號首播，到而家總共有四輯，各輯故仔無關連，唔少演員亦喺各輯飾演唔同角色。
《愛·回家》系列已經超越咗「《香港八一》至《香港八六》系列」1330集嘅紀錄，做咗香港最長壽嘅劇集系列。
愛·回帶

《愛·回帶》（英文：Love Rewind），係網絡傳媒平台毛記電視嘅舊聞跟進節目，喺2016年7月28號起首播，由偽員黃慘盈率領全新成立嘅毛記電視「舊聞部」，跟進各項時事新聞嘅舊議題、新線索。
節目名惡搞自無綫電視嘅處境長劇《愛·回家》，而「回帶」喺香港潮流用語係回顧過去嘅意思。節目宣稱播放時間係逢禮拜四「癲拿時間」，實際上載時間視乎「毛毛」（即毛記電視員工）工作時間而定。
愛 請問怎麼走

《愛 請問怎麼走》係台灣女歌手黃麗玲喺2007年6月8號發行嘅首張個人EP。
由於同中華職棒選手黃甘霖結婚同生仔，所以2007年A-Lin嘅歌唱事業唔可以唔暫時放低，但佢都冇將首張專輯《失戀無罪》啱啱起步嘅人氣丟失，佢依然錄製咗3首單曲夾埋首張專輯入面嘅4首主打歌送畀鍾意自己嘅歌迷，EP入面重附送咗《失戀無罪》嘅4首主打歌嘅DVD音樂錄影帶。
愛·回家之八時入席

》（英文：Come Home Love: Dinner At 8，又叫《八時入席》），係香港無綫電視製作嘅時裝處境喜劇，由黎耀祥、毛舜筠、湯盈盈、陳國邦、鍾景輝、胡渭康、郭少芸、邵珮詩領銜主演，監製邵麗瓊同羅鎮岳。呢套劇名義上係2012年首播嘅處境喜劇《愛·回家系列》嘅第三輯故仔，但故仔背景、角色都同之前兩輯無關連。
弘治

弘治係大明皇帝朱祐樘嘅年號，相當於公元1488年到1505年，前後總共18年。